Ungal amsaltu yettwaṣennef gar ifuras iseklanen i yettwasnen s waṭas di tsekla tatrart, anda amdan iremmeq akk i wayen i as-d-yezzin i wannar n yinɣi ama d uḍhir neɣ d uffir s usaxdem n wallaɣ di ferru n tlufa s ccek d usteqsi, maqbel ad nebdu awal-nneɣ ɣef umezruy n tewsit-a yesefk fell-aɣ ad d-nawi awal ɣef iẓuran-is n tallit talemast tamensayt di kra n yifuras iseklanen yesɛan kra n yiwenniten n temsulta, am tmenɣiwt d tsastant, akka am wumuɣen n tineqqiṣin n umaru ayunani ESOPE, d tceqquft umezgun dipe roi n SOPHOCLE, rnu ɣer waya kra n teḥkayin n yedlisen yettwaqedsen akka am teqṣiḍṭ n HABIL d QABIL.